CELEX: 32020D0963
Language: fi
Date: 2020-06-26 00:00:00
Title: Neuvoston päätös (EU) 2020/963, annettu 26 päivänä kesäkuuta 2020, Euroopan yhteisön ja sen jäsenvaltioiden sekä Marokon kuningaskunnan välisen Euro–Välimeri-lentoliikennesopimuksen muuttamisesta Bulgarian tasavallan ja Romanian Euroopan unioniin liittymisen huomioon ottamiseksi tehdyn pöytäkirjan tekemisestä

6.7.2020   
               
               
                  FI
               
               
                  Euroopan unionin virallinen lehti
               
               
                  L 214/1
               
            
         NEUVOSTON PÄÄTÖS (EU) 2020/963,
         annettu 26 päivänä kesäkuuta 2020,
         Euroopan yhteisön ja sen jäsenvaltioiden sekä Marokon kuningaskunnan välisen Euro–Välimeri-lentoliikennesopimuksen muuttamisesta Bulgarian tasavallan ja Romanian Euroopan unioniin liittymisen huomioon ottamiseksi tehdyn pöytäkirjan tekemisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan ja 218 artiklan 8 kohdan ensimmäisen kappaleen kanssa,
         ottaa huomioon asiakirjan Bulgarian tasavallan ja Romanian liittymisestä Euroopan unioniin ja erityisesti sen 6 artiklan 2 kohdan,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:
         
                     (1)
                  
                  
                     Neuvosto valtuutti 5 päivänä joulukuuta 2004 komission neuvottelemaan Euro–Välimeri-lentoliikennesopimuksen Euroopan yhteisön ja sen jäsenvaltioiden sekä Marokon kuningaskunnan välillä.
                  
               
                     (2)
                  
                  
                     Euroopan yhteisön ja sen jäsenvaltioiden sekä Marokon kuningaskunnan välinen Euro–Välimeri-lentoliikennesopimus (2), jäljempänä ’sopimus’, allekirjoitettiin Brysselissä 12 päivänä joulukuuta 2006.
                  
               
                     (3)
                  
                  
                     Sopimus Bulgarian tasavallan ja Romanian liittymisestä Euroopan unioniin allekirjoitettiin Luxemburgissa 25 päivänä huhtikuuta 2005 ja se tuli voimaan 1 päivänä tammikuuta 2007.
                  
               
                     (4)
                  
                  
                     Pöytäkirja, jolla sopimusta muutetaan, on tarpeellinen Bulgarian tasavallan ja Romanian Euroopan unioniin liittymisen huomioonottamiseksi.
                  
               
                     (5)
                  
                  
                     Pöytäkirja allekirjoitettiin 18 päivänä kesäkuuta 2012.
                  
               
                     (6)
                  
                  
                     Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on.
                  
               
                     (7)
                  
                  
                     Pöytäkirja olisi hyväksyttävä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Euroopan yhteisön ja sen jäsenvaltioiden sekä Marokon kuningaskunnan välisen Euro–Välimeri-lentoliikennesopimuksen muuttamisesta Bulgarian tasavallan ja Romanian Euroopan unioniin liittymisen huomioon ottamiseksi tehty pöytäkirja, jäljempänä ’pöytäkirja’, Euroopan unionin ja sen jäsenvaltioiden puolesta (3).
         
         
            2 artikla
            Neuvoston puheenjohtaja tekee unionin ja sen jäsenvaltioiden puolesta pöytäkirjan 4 artiklassa määrätyn ilmoituksen (4) ja antaa seuraavan julistuksen:
            
               ”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Pöytäkirjassa ja sopimuksessa olevat viittaukset ’Euroopan yhteisöön’ tai ’yhteisöön’ on siten ymmärrettävä viittauksiksi ’Euroopan unioniin’ tai ’unioniin’.”
            
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 26 päivänä kesäkuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  Hyväksyntä annettu 17. kesäkuuta 2020 (ei vielä julkaistu virallisessa lehdessä).
         
            (2)  EUVL L 386, 29.12.2006, s. 57.
         
            (3)  Pöytäkirjan teksti on julkaistu virallisessa lehdessä EUVL L 200, 27.7.2012, s. 25, yhdessä pöytäkirjan allekirjoittamisesta ja väliaikaisesta soveltamisesta tehdyn päätöksen kanssa.
         
            (4)  Neuvoston pääsihteeristö julkaisee pöytäkirjan voimaantulopäivän Euroopan unionin virallisessa lehdessä.